REPUBLIKA HRVATSKA

BRODSKO-POSAVSKA ŽUPANIJA

OŠ „MATIJA GUBEC“ CERNIK

ured@os-mgubec-cernik.skole.hr

Klasa: 003-08/15-03/05

Ur.broj: 2178/16-01-15-1

Cernik, 11. prosinca 2015.

Na temelju članka 13. Zakona o pravu na pristup informacijama (NN br. 25/13 i 85/15.) ravnateljica Osnovne škole „Matija Gubec“ Cernik dana 11.12.2015. godine donosi

O D L U K U

o imenovanju službenika za informiranje

Članak 1.

Ljilja Mihalić, tajnica škole imenuje se službenikom za informiranje u Osnovnoj školi „Matija Gubec“ Cernik.

Članak 2.

Službenik za informiranje imenuje se radi osiguravanja pristupa informacijama u svezi s obvezama propisanim Zakonom o pravu na pristup informacijama.

Službenik za informiranje je osoba mjerodavna za rješavanje ostvarivanja prava na pristup informacijama a obvezan je:

* Rješavati pojedinačne zahtjeva za pristup informacijama i ponovne uporabe informacija,
* Unapređivati način obrade, klasificiranja, čuvanja i objavljivanja informacija sukladno unutarnjem ustrojstvu škole,
* Osiguravati neophodnu pomoć podnositeljima zahtjeva u svezi s ostvarivanjem prava utvrđenih Zakonom o pravu na pristup informacijama
* Obavljati i druge poslove utvrđene Zakonom o pravu na pristup informacijama i podzakonskim propisima koji su donijeti na temelju tog Zakona

Članak 3.

Pravo na pristup informacijama ostvaruje se podnošenjem pisanog ili usmenog zahtjeva službeniku za informiranje svakog radnog dana. Pisani zahtjev podnosi se osobno ili poštom na adresu: Osnovna škola „Matija Gubec“ Cernik, Školska 20, 35404 Cernik. Usmeni zahtjev podnosi se osobno kod službenika za informiranje na adresi Cernik, Školska 20.

Članak 4.

Ova odluka stupa na snagu danom donošenja a objavit će se na web stranici škole.

Ravnateljica:

Reza Benković